Majoittaja oli paikalla sovitusti, kun saavuin, ja esitteli nopeasti huoneen varusteluineen sekä taloyhtiön käytössä olevat yleiset tilat, jätehuoneen ja pesulan. Tämän jälkeen olin yhteydessä heihin kun tarvitsin viinipullonavaajaa, kun tv ei toiminut ja kun WiFi alkoi oikkuilla. Yhteydenpitomme oli asiallista ja vähäistä.

Huone ja kylpyhuone vastasivat täysin kuvausta. Ne olivat puhtaat ja siistit, liinavaatteet vaihdettiin pyydettäessä ja kaikki tarvittava pyykinpesuaineesta shampooseen oli tarjolla. Huone oli hiljainen, vain harvoin kuului majoittajan lasten ääniä, mutta ei häiritsevästi.